Kazuki Nakadžima je japonski dirkač Formule 1 in sin nekdanjega dirkača Formule 1, Satora Nakadžime. V večjem delu sezone 2007 je dirkal v seriji GP2, kjer je opozoril nase s šestimi uvrstitvami na stopničke in skupno petem mestu v prvenstvu. To mu je prineslo nastop na zadnji dirki sezone 2007 za Veliko nagrado Brazilije, kjer pa je njegov soliden nastop in deseto mesto zasenčila nezgoda pri postanku v boksih, kjer je pripeljal prehitro na mesto za dolivanje goriva in poškodoval enega mehanika.